**REVISTA PRESEI**

**06 iunie 2013**

|  |  |  |
| --- | --- | --- |
| **Pagina** | **Publicaţie** | **Titlu** |
| **2** | **Adevarul** | Joburi şi programe de ucenicie pentru tinerii cu dizabilităţi |
| **2** | Azi | [**La şcoală, de plăcere**](javascript:void(0);) |
| **3** | Curentul | **Copiii „Hercule“ rămân în familie** |

**Adevarul**

Joburi şi programe de ucenicie pentru tinerii cu dizabilităţi

## Peste 90 de joburi au fost scoase ieri la concurs pentru persoanele cu dizabilităţi în cadrul Bursei locurilor de muncă pentru persoanele cu dizabilităţi.

Fie că a fost vorba de posturi precum cel de confecţioner, de lucrător în salubritate sau manipulant mărfuri, angajatorii au ţinut cont de condiţia fizică şi intelectuală a celor mai mulţi participanţi şi au avut grijă ca cele 95 de posturi scoase la concurs să fie pe măsura puterilor candidaţilor.

La târgul de joburi organizat de Asociaţia Alternativa 2003 în parteneriat cu Direcţia Generală de Asistenţă Socială şi Protecţia Copilului şi Agenţia pentru Ocuparea Forţei de Muncă, candidaţii au avut ocazia să se înscrie pentru un job în vânzări, confecţii sau industria imobiliară.

Chiar dacă nu au aplicat pentru un loc de muncă, evenimentul a fost un prilej pentru tinerii cu dizabilităţi să vină în contact cu un posibil angajator şi să înţeleagă cerinţele şi exigenţe unui loc de muncă.

**Azi**

[**La şcoală, de plăcere**](javascript:void(0);)

**Elevii trebuie să redescopere plăcerea de a veni la şcoală şi posibilitatea să opteze pentru ceea ce-şi doresc să facă, a declarat ministrul Educaţiei, Remus Pricopie, cu ocazia deschiderii simpozionului internaţional „Educaţia prin şah“, desfăşurat, timp de două zile la Biblioteca Academiei Române.**

„Şah, teatru, film, educaţie fizică – toate acestea trebuie să fie elemente importante în procesul didactic. Am spus din ianuarie, dar poate că, uneori, nu s-a înţeles. Este foarte important ca elevii să descopere plăcerea de a veni la şcoală – plăcere care poate să înceapă de la matematica predată altfel, până la plăcerea de a participa la competiţii, plăcerea de a face teatru, plăcerea de a învăţa literatură prin teatru, prin film. (...) Nu poţi să le ceri tuturor să facă şi şah, şi teatru, dar este vorba despre opţiuni pe care copiii trebuie 1tre lucrurile discutate de copii în şedinţa de guvern a copiilor, de sâmbătă (1 Iunie, Ziua Internaţională a Copilului – n.n.) este acesta: au cerut să aibă posibilitatea să opteze“, a spus ministrul Remus Pricopie.

Acesta a menţionat că, pentru a exista cursuri de şah în şcoli, este nevoie de instructori şi profesori şi în acest sens a avut deja discuţii cu reprezentanţi ai Facultăţii de Educaţie Fizică şi Sport.

„Şahul trebuie să fie una dintre disciplinele pe care copiii o pot alege. Nu trebuie să facă toată lumea şah, aşa cum nu trebuie să facă toată lumea baschet sau fotbal, dar trebuie să existe această opţiune şi trebuie să consolidăm, în primul rând, formarea, să instituţionalizăm felul în care un şahist ajunge la catedră“, a afirmat Remus Pricopie, precizând că Ministerul Educaţiei are obligaţia să creeze cadrul necesar pentru ca „oricare copil să se aşeze unde crede că îi este locul“.

Marea maestră internaţională de şah Elisabeta Polihroniade a îndemnat şi ea factorii de decizie din Ministerul Educaţiei şi din Guvern să aprobe introducerea şahului în programa şcolară, apreciind că acesta este „un element de educaţie, de formare a unui caracter şi de obţinere a performanţelor“.

Vicepreşedintele Federaţiei Europene de Şah, Ion Şerban Dobronăuţeanu, a afirmat la rândul său că „România are o tradiţie, are un trecut, un prezent în şah şi noi sperăm să aibă şi un viitor. (...) Nu este deloc scump să se practice şahul la nivelul vârstelor mici. În şcoli nu avem în vedere performanţa sau marea performanţă, nu avem în vedere să se predea în mod obligatoriu şahul. Dar această pârghie poate ajuta copilul în dezvoltarea lui, poate ajuta cadrul didactic care ar avea la îndemână un nou instrument pe care să-l ofere copiilor şi poate să fie o chestiune de succes“, a spus Dobronăuţeanu.

**Curentul**

**Copiii „Hercule“ rămân în familie**

Cererea Direcției pentru Protecția Copilului Olt, de a-i scoate din familie și a-i da în plasament pe Giuliano  în vârstă de nouă ani și Claudiu Stroe de șapte ani, cei doi frați puși de tatăl lor să facă exerciții de forță foarte dificile, a fost respinsă, miercuri, de magistrații Tribunalului Olt.  
Magistrați Tribunalului Olt au judecat, miercuri, cererea Direcției Generale de Asistență Socială și Protecția Copilului (DGASPC) Olt de a-i scoate din familie pe Giuliano Stroe, în vârstă de 9 ani, și pe fratele mai mic al acestuia, în vârstă de 7 ani, din localitatea Icoana (Olt), puși de tatăl lor să facă exerciții de forță foarte dificile. Părinții celor doi au susținut în fața magistraților că cei doi copii sunt "absolut sănătoși", că au întrerupt antrenamentele și că DGASPC "acționează doar la presiunile media". "Copiii sunt educați, hrăniți și sănătoși. Nu își doresc să se despartă de noi", a declarat, în fața magistraților, mama celor doi copii. La rândul său, tatăl copiilor a susținut că aceștia "sunt absolut sănătoși". "Copiii se află în creștere, este un proces absolut normal. Și eu până în clasa a VI-a, a VII-a eram foarte scund și apoi m-am dezvoltat. Sunt absolut sănătoși. Le-am făcut analize prin care să văd dacă le este pusă în pericol creșterea. Nu se pune problema de așa ceva. Am transmis analizele și la un prieten medic din Angalia, care îmi confirmă că ambii copii sunt sănătoși. În plus, am întrerupt și antrenamentele cu ei. Lucrăm maximum două ore pe zi, cu pauză de o lună. Nu vor nici ei și nici noi să ne fie luați. Direcția Copilului nu acționează decât la presiunile media. Nu că ar ști ei cum să-mi crească copiii", a declarat Iulian Stroe, tatăl copiilor.  
Magistrații Tribunalului Olt au respins cererea Direcției Generale de Asistență Socială și Protecția Copilului (DGASPC) Olt, de a-i da în plasament pe cei doi copii, astfel că aceștia rămân în familie. Decizia de miercuri a Tribunalului Olt nu este însă definitivă, putând fi atacată cu apel de către DGASPC, a declarat purtătorul de cuvânt al Tribunalului Olt, Ionel Grigore."Nu pot să mă declar decât dezamăgită de decizia acestei instanței, dar în același timp nu comentez decizia instanței. Noi vom continua demersurile, vom face apel în termen de cinci zile și vom continua să monitorizăm familia. Indiferent și de rezultatul apelului, Direcția va continua monitorizarea celor doi minori ai familiei Stroe, atât prin intermediul angajaților noștri, cât și cu ajutorul autorităților. Vom încerca să colaborăm cât de mult putem cu familia, dar și cu autoritățile din comuna unde locuiește familia, astfel încât să ne putem atinge scopul de a-i ști pe copii protejați și sănătoși", a declarat Rădița Piroșca, directorul DGASPC Olt.  
Cei doi băieți au o înălțime cu mult sub media celorlați copii de aceeași vârstă, astfel că repre­zentanții DGASPC Olt au cerut mai multe examene de specialitate, printre care și evaluări psihologice pentru minori. Giuliano Stroe a intrat în Cartea Recordurilor de la vârsta de 5 ani, când familia sa era stabilită în Italia. Atunci, băiețelul a impresionat juriul și audiența unei emisiuni TV din Italia mergând în mâini, foarte rapid, pe o distanță de 10 metri.